ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670044947 

ขอให้ปรับปรุงพฤติกรรมการให้บริการของแพทย์แผนกผิวหนัง โรงพยาบาลเวชการุณย์รัศมิ์ แขวงกระทุ่มราย เขตหนองจอก กรุงเทพมหานคร เนื่องจากวันที่ 14 พฤศจิกายน 2567 เวลาประมาณ 10.00-11.00 น. มารดาผู้ร้องมีอาการแพ้ยา และปวดเนื้อปวดตัว จึงได้ไปโรงพยาบาลฯ ดังกล่าวกับน้องสาวผู้ร้อง เบื้องต้นมีการแจ้งเวชระเบียนและมีการยื่นเอกสาร จากนั้นเจ้าหน้าที่แนะนำให้ไปพบแพทย์ แผนกผิวหนัง บุคคลเพศชาย เกิดปี พ.ศ. 2502 (แพทย์เป็นคนบอก) (ไม่ทราบชื่อ -ไม่ทราบนามสกุล และรายละเอียดอื่นๆ ที่ชัดเจน)  โดยแพทย์มีการแจ้งว่า " อาการที่เป็นไม่ได้เกี่ยวกับเค้า พร้อมแจ้งว่าอายุของเค้าแก่กว่ามารดาผู้ร้อง จะมาเป็นมากกว่าเค้าไม่ได้" ซึ่งผู้ร้องเห็นว่า ข้อมูลที่แจ้งไม่ได้เป็นรายละเอียดเกี่ยวกับการรักษา พร้อมทั้งแพทย์มีการใช้วาจาไม่สุภาพ  และให้ยามารดาผู้ร้องกลับมารับประทาน พร้อมแจ้งว่า ถ้าปวดตัวให้ไปพบแพทย์กระดูก ซึ่งพฤติกรรมดังกล่าว ส่งผลให้มารดาผู้ร้องไม่พึงพอใจการบริการ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata